Diari Oficial de la Generalitat Valenciana


Sumari del DOGV 3120, del 12-11-1997 (1997/3175)

Notificacions de constrenyiment
-------------------------------

### Dades del document

Número de DOGV
:   3120

Data del DOGV
:   12-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/3175


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació de liquidacions. [97/Q3175]
  
Edicte de l'Agència Estatal de l'Administració Tributària de València, Delegació Especial, Dependència Regional d'Inspecció, per a la notificació de les liquidacions que s'indiquen més avall, pel fet d'haver-se intentat aquesta i no haver-se pogut efectuar, en virtut del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'acte administratiu de què provenen aquestes liquidacions recull la quota, els interessos de demora i la sanció derivats de la regularització efectuada mitjançant les actes de disconformitat pel concepte imposat sobre societats, exercici 1989. El lloc on els interessats podran comparéixer per a conéixer el contingut íntegre de l'acte és la Dependència Regional d'Inspecció de l'Agència Estatal de l'Administració Tributària, de València, al carrer de Guillem de Castro, número 9, en el termini de vuit dies, des de la publicació d'aquest edicte.
  
L'import dels dèbits es pot fer efectiu en els terminis, lloc i forma d'ingrés següents:
  
Termini d'ingrés: (Article 2 del Reial Decret 448/1995, de 24 de març, que modifica l'article 20 del Reglament General de Recaptació, Reial Decret 1.684/1990, de 20 de desembre.) les liquidacions compreses en aquest edicte, si aquest apareix publicat en el Diari Oficial de la Generalitat Valenciana, entre els dies 1 a 15 de cada mes, poden ingressar-se sense recàrrec fins al dia 5 del mes següent i si aquest és festiu el dia hàbil immediatament posterior. Les liquidacions compreses en aquest edicte que siguen publicades entre els dies 16 i l'últim de cada mes, es poden ingressar sense recàrrec fins al dia 20 del mes següent i si aquest és festiu el dia hàbil immediatament posterior.
  
Si no s'efectua el pagament en el període voluntari esmentat, l'ingrés serà exigible mitjançant la via executiva amb un recàrrec del 20%.
  
Lloc i mitjà de pagament: (Articles 23 a 26 i 74 del reial Decret 1.684/1990, i article 3 del Reial Decret 448/1995, que modifica l'article 27 del reglament General de Recaptació.)
  
A) A la Delegació de l'Agència Estatal d'Administració Tributària, en metàl·lic o xec confirmat.
  
B) A través de bancs i caixes d'estalvis reconegudes com a entitats col·laboradores, mitjançant un pagaré.
  
Recursos i reclamacions: recurs de reposició previ, en el termini de 15 dies hàbils, des de l'endemà de la publicació d'aquest edicte en el Diari Oficial de la Generalitat Valenciana, que caldrà presentar davant l'oficina que va dictar l'acord o potestativament davant el Tribunal Econòmic Administratiu Regional, sense que es puguen simultaniejar tots dos. La interposició del recurs o reclamació no interromp l'obligació de pagament del deute tributari.
  
Relació que se cita:
  
Subjecte passiu: Byte-Val, SA.
  
CIF: A-46099651.
  
Domicili: passatge de Ventura Feliu, número 21, València.
  
Concepte tributari: impost de societats.
  
Exercici: 1989.
  
Número de justificant: 469701063787-Y.
  
Clau de liquidació: A-4685097020001123.
  
Import de liquidació: 7.269.776 pessetes.
  
València, 22 d'octubre de 1997.- L'inspector regional: Agustín Góngora Navarro.
  
Agència Tributària
  
Delegació de Badajoz